Diari Oficial de la Generalitat Valenciana


Sumari del DOGV 9312, del 04-04-2022 (2022/2809)

RESOLUCIÓ de 29 de març de 2022, del secretari autonòmic d'Ocupació i director general de LABORA, Servei Valencià d'Ocupació i Formació, per a transferir crèdit en el capítol II, «Compra de béns corrents i despeses de funcionament», per import de dos-cents huitanta mil euros (280.000,00 euros).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9312

Data del DOGV
:   04-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2809


Data del document
:   29-03-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

RESOLUCIÓ de 29 de març de 2022, del secretari autonòmic d'Ocupació i director general de LABORA, Servei Valencià d'Ocupació i Formació, per a transferir crèdit en el capítol II, «Compra de béns corrents i despeses de funcionament», per import de dos-cents huitanta mil euros (280.000,00 euros). [2022/2809]  
El pressupost de LABORA Servei Valencià d'Ocupació i Formació, aprovat per la Llei 8/2021, de 30 de desembre, de pressupostos de la Generalitat per a l'exercici 2022, recull una dotació inicial en el capítol II, «Compra de béns corrents i despeses de funcionament», de 57.737.981,00 euros distribuïts entre els diferents subprogrames pressupostaris, dels quals 98.980.488,00 euros corresponen a l'aportació no condicionada de la Generalitat.  
Pel que respecta als subprogrames 322.51, Foment d'ocupació, i al 322.59, Administració i coordinació general, la dotació inicial és de 399.990,00 i d'1.283.800,00 euros respectivament, finançats per l'aportació no condicionada de la Generalitat.  
Realitzat l'anàlisi funcional de determinades despeses de funcionament de caràcter horitzontal, i revisats els procediments de gestió, s'ha considerat convenient un tractament unificat d'aquestes despeses, així com la seua imputació al subprograma pressupostaris 322.59, Administració i coordinació general, gestionat per la Direcció General de Planificació i Serveis.  
Una vegada revisades les dotacions inicials resulta que la consignació per a la cobertura d'aquestes despeses, que ascendeix a 280.000,00 euros, està prevista en el capítol II, «Compra de béns corrents i despeses de funcionament», del subprograma pressupostari 322.51, Foment d'ocupació, per la qual cosa resulta procedent una reassignació funcional de dotacions en el capítol II.  
Por tot això, les directores generals d'Ocupació i Formació i la de Planificació i Serveis, proposen transferir crèdit del capítol II del subprograma 322.51, Foment d'ocupació, al mateix capítol del subprograma 322.59, Administració i coordinació general, per import de 280.000,00 euros.  
Vist l'informe de la Intervenció Delegada en LABORA, de data 29 de març de 2022, tenint en compte el que es disposa en els articles 39, 44 i 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en els articles 8.3, 25.1.a i 26.1.a de la Llei 8/2021, de 30 de desembre, de pressupostos de la Generalitat per a l'exercici 2022 i el Decret 77/2019, de 7 de juny, del Consell, de regulació del procediment de gestió del pressupost de la Generalitat, el Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació, l'article 106 de Llei 27/2018, de 27 de desembre, pel qual es modifica el punt 1 del capítol I de la Llei 3/2000, de 17 d'abril, per la qual es crea LABORA, Servei Valencià d'Ocupació i Formació, el Decret 7/2019, de 20 de juny, del president de la Generalitat, pel qual determina les secretàries autonòmiques de l'Administració del Consell, i en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
  
Transferir crèdit del capítol II del subprograma 322.51, Foment d'ocupació, al 322.59, Administració i coordinació general, per import de 280.000,00 euros, finançats amb fons no condicionats de la Generalitat, tal com es detalla a continuació.  
  
Aplicacions pressupostàries de despesa que disminueixen: Import:  
83.68.79.8979.18863.6 -280.000,00  
Aplicacions pressupostàries de despesa que augmenten: Import:  
92.67.57.4478.89280.9 280.000,00   
  
  
València, 29 de març de 2022.- El secretari autonòmic d'Ocupació i director general de LABORA: Enric Nomdedéu i Biosca.